కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
MS Dhoni, Kohli సిక్స్‌ల మోత.. అరుదైన క్లబ్‌లో..
బెంగళూరులో కోహ్లి, ధోనీ అరుదైన క్లబ్‌లో చేరారు. భారత్ తరఫున టీ20ల్లో 50కిపైగా సిక్స్‌లు బాదిన ఆటగాళ్ల జాబితాలో చేరారు. ధోనీ ఈ జాబితాలో చేరిన కాసేపటికే కోహ్లి చేరడం విశేషం.
Samayam Telugu | Updated:
Feb 27, 2019, 08:57PM IST
MS Dhoni, Kohli సిక్స్‌ల మోత.. అరుదైన క్లబ్‌లో..
హైలైట్స్
బెంగళూరులో కోహ్లి, ధోనీ అరుదైన క్లబ్‌లో చేరారు.
భారత్ తరఫున టీ20ల్లో 50కిపైగా సిక్స్‌లు బాదిన ఆటగాళ్ల జాబితాలో చేరారు.
ధోనీ ఈ జాబితాలో చేరిన కాసేపటికే కోహ్లి చేరడం విశేషం.
చిన్నస్వామి స్టేడియంలో ధోనీ, కోహ్లి 50 సిక్స్‌ల క్లబ్‌లోకి చేరారు. ఆడమ్ జంపా బౌలింగ్‌లో స్టంపౌట్ అయ్యే ప్రమాదం నుంచి తప్పించుకున్న ధోనీ.. తర్వాత కసిగా బ్యాటింగ్ చేశాడు. డార్సీ షార్ట్ వేసిన తర్వాతి ఓవర్లో మోకాళ్ల మీద నిలబడి సిక్స్ కొట్టిన ధోనీ.. డీప్ మిడ్ వికెట్ మీదుగా భారీ సిక్స్ బాదాడు. దీంతో అంతర్జాతీయ టీ20ల్లో 50 సిక్స్‌లు కొట్టిన నాలుగో భారత బ్యాట్స్‌మెన్‌గా రికార్డ్ క్రియేట్ చేశాడు. ఈ మ్యాచ్‌లో 3 సిక్స్‌లు బాదిన ధోనీ 40 పరుగులు చేశాడు.
ధోనీ 13వ ఓవర్లో 50 సిక్స్‌ల క్లబ్‌‌లో చేరిన కాసేపటికే.. కోహ్లి కూడా చేరాడు. నైల్ విసిరిన ఇన్నింగ్స్ 16వ ఓవర్లో వరుసగా మూడు సిక్స్‌లు బాది బెంగళూరు స్టేడియాన్ని హోరెత్తించాడు. చిన్నస్వామి స్టేడియంలో టీ20ల్లో ఎక్కువ సిక్స్‌లు కొట్టిన ఆటగాళ్ల జాబితాలో కోహ్లి రెండో స్థానానికి చేరుకున్నాడు. ఈ క్రమంలో డివిలియర్స్ (102)ను దాటేశాడు. గేల్ బెంగళూరులో 150 సిక్స్‌లు కొట్టడం విశేషం.
పొట్టి ఫార్మాట్లో అత్యధిక సిక్స్‌లు బాదిన ఆటగాళ్ల జాబితాలో.. రోహిత్ శర్మ 102 సిక్స్‌లతో అగ్రస్థానంలో ఉండగా.. యువరాజ్ 74 సిక్స్‌లతో రెండో స్థానంలో ఉన్నాడు. సురేశ్ రైనా 58 సిక్స్‌లతో మూడో స్థానంలో నిలిచాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.